Skryf 'n roman Tutor Carina Diedericks-Hugo
Carina Diedericks-Hugo - Tutor: Skryf 'n kinderboek
Carina Diedericks-Hugo is gebore in Johannesburg en het grootgeword in Pretoria en Kaapstad. Ná matriek aan Herschel Girls' School in Kaapstad, studeer sy aan die Universiteit van Stellenbosch en behaal die grade BA (Internasionale Studies), Honneurs Afrikaans en Nederlands (cum laude) en MPhil (Joernalistiek).
Carina is die skrywer van die [email protected]-reeks wat te sien is as 'n TV-reeks op KykNet. Ander boeke sluit in Koning Henry, Operasie M.I.A.A.U. en Die verdrinking van Josua van Eden. Sy is al benoem vir die Sanlamprys vir Jeuglektuur en die M.E.R.-prys. Sy het die ATKV-Kinderboekprys reeds ses maal gewen.
As sy nie stories skryf nie, werk sy as uitgewerskonsultant en vertaler. Sy verdeel haar tyd tussen Stellenbosch en Kreta. Sy put haar inspirasie uit boeke, haar drie katte, bling-bling, Villiera Tradition Brut, sjokoladekoek sonder versiersuiker, kwaito en Sondae op Greyton.